Գյումրիի   <<Պրոգրես>> Համալսարանի
Ուսանողական Խորհրդի
ԿԱՆՈՆԱԴՐՈՒԹՅՈՒՆ

1.ԸՆԴՀԱՆՈՒՐ ԴՐՈՒՅԹՆԵՐ
1.1	 Գյումրիի <<Պրոգրես>> Համալսարանի ուսանողական խորհուրդը /այսուհետ ԳՊՀՈՒԽ/ <<Պրոգրես>> Համալսարանի ուսանողության ներկայացուցչական, ինքնակառավարման և նրա ընկերային շահերը ներկայացնող բարձրագույն ընտրովի մարմին է:
1.2	 ՈւԽ-ն  ապաքաղաքական և ապակուսակցական կազմակերպություն է:
1.3	 ՈւԽ-ն  արտահայտում և պաշտպանում է ուսանողության շահերը, նպաստում նրանց կրթական, մշակույթային, գիտական, ստեղծագործական, բարոյական և հոգևոր զարգացմանը:
1.4	 ՈւԽ-ն  իր գործունեութոյւնը իրականացնում է ՀՀ Սահմանադրության, ՀՀ գործող օրենսդրությանը, <<Պրոգրես>> Համալսարանի կանոնադրության և սույն կանոնադրությանը համապատասխան:
1.5 	ՈւԽ-ի լրիվ անվանումն է `հայերեն Գյումրիի << Պրոգրես>> Համալսարանի ուսանողական Խորհուրդ:
1.6 	ՈւԽ-ի հասցեն ` ք. Գյումրի Տիգրան Մեծի 1, <<Պրոգրես>> Համալսարան:

2. ՆՊԱՏԱԿՆԵՐԸ ԵՎ ԳՈՐԾՈՒՆԵՈՒԹՅԱՆ ՀԻՄՆԱԿԱՆ ՈՒՂՂՈՒԹՅՈՒՆՆԵՐԸ
2.1 	ՈւԽ-ի նպատակն է `
ա/ ապահովել ուսանողների մասնակցությունը համալսարանի կառավարմանը
բ/ համալսարանի կառավարման համապատասխան մարմինների քննարկմանը ներկայացնել ուսանողությանն առնչվող հարցեր
գ/ մասնակցել ուսումնական գործընթացի կազմակերպմանը և ուսուցման արդյունավետության բարձարացմանն ուղղված ծրագրերի մշակմանն ու իրականացմանը
դ/ պաշտպանել ուսանողների շահերը ու իրավունքները
ե/ միավորել համալսարանի ուսանողական կազմակերպությունների, ակումբների և միությունների ջանքերը` նպաստել ուսանողության համար բարենպաստ միջավայրի ձևավորմանը և խթանել ուսանողների գիտական, մշակույթային, կրթական, հոգևոր, ստեղծագործական ու ֆիզիկական զարգացմանը,
զ/ կազմակերպել ուսանողների ազատ ժամանցն ու հանգիստը, աջակցել նրանց սոցիալական վիճակի բարելավմանը.
է/ մասնակցել համալսարանի տարածքում ներքին կարգապահության պահպանմանը,
ը/  նպաստել ուսանող-դասախոս կապի ամրապնդմանը,
թ/ կազմակերպել ոչ- ֆորմալ ուսանողական դասընթացներ որոնք կնպաստեն ուսանողների գիտելիքների մակարդակի բարձրացմանը
2.2 	ՈՒԽ-ն Իր գործունեությունը ծավալում է `
ելնելով նշված նպատակներից ու խնդիրներից: Այն համագործակցում է ՀՀ-ում և արտերկրում գործող բուհական, ուսանողական, երիտասարդական և այլ կազմակերպությունների, երիտասարդական հիմնախնդիրներով զբաղվող հասարակական և միջազգային կազմակերպությունների, ինչպես նաև մասնավոր անձանց հետ` փոխհարաբերութոյւնները կառուցելով պայմանագրային և համագործակցության ու փոխշահավետության հիմունքներով:

3. ՈւՍԱՆՈՂԱԿԱՆ ԽՈՐՀՐԴԻ ՀԱՄԱԳՈՒՄԱՐԸ
3.1 	Ու Խ –ի բարձրագույն մարմինը ՈւԽ համագումարն է: Այն ձևավորվում է պատվիրակներից տարին երկու անգամ յուրաքանչյուր կուրսից / 20 ուսանողից երկու պատվիրակ/,
3.2 	Համագումարը հրավիրվում է ուսումնական կիսամյակում երկու անգամ` ՈւԽ նախագահության կողմից: Արտահերթ համագումար կարող է գումարվել ՈւԽ նախագահության 2/3-ի պահանջով:
3.3	 Համագումարը`
ա/ քննարկում է ՈւԽ կանոնադրությունը, կանոնադրության մեջ կատարում է փոփոխություններ ու առաջարկություններ
բ/ լսում և հաստատում է ՈւԽ նախագահության տարեկան հաշվետվությունը
գ/ քննարկում և սահմանում է ՈւԽ գործունեության կարևորագույն ուղղությունները,
դ/ որոշում է կայացնում ՈւԽ-ի լուծարման և վերակազմավորման վերաբերյալ,
ե/ համագումարը իրավազոր է եթե ներկա են պատվիրակների ընդհանուր թվի կեսից ավելին,
զ/ սահմանված հարցերը քննարկելիս որոշումները ընդունվում են համագումարի պատվիրակների ձայների պարզ մեծամասնությամբ:

4. ՈւԽ   ՆԱԽԱԳԱՀՈՒԹՅՈՒՆ

4.1	  Համագումարների միջև ընկած ժամանակաշրջանում ՈւԽ աշխատանքները ղեկավարում է ՈւԽ նախագահությունը, որը ՈւԽ ղեկավար մարմինն է որի կազմի մեջ մտնում են ՈւԽ նախագահը, նախագահի տեղակալը, պատասխանատու քարտողարը, հանձնախմբերի պատասխանատուները և ֆակուլտետային խորհուրդների նախագահները:
4.2	 ՈւԽ  Նախագահը, տեղակալը, պատասխանատու քարտողարը  և հանձնախմբերի պատասխանատուները ընտրվում են ՈւԽ համագումարի կողմից:
4.3 	Նախագահութոյւնը միջոցներ է ձեռնարկում ՈւԽ համագումարի որոշումներն իրականացնելու համար:
4.4 	Հաստատում է ՈւԽ նախագահության և հանձնաժողովների աշխատակարգը:
4.5 	կարող է լսել և լուծել  ցանկացած հարց, բացառությամբ համագումարի իրավասությանը վերապահվածներից
4.6 	Վավերացնում է նախագահի կնքած պայմանագրերն ու համաձայնագրերը
4.7 	Լսում է զեկուցումներ հանձնաժողովներում և ֆակուլտետների ՈւԽ-ում կատարվող աշխատանքի մասին
4.8 	ՈւԽ նախագահը որը հանդիսանում է նաև ՈւԽ նախագահության նախագահ ներկայացնում է ՈւԽ-ն ՀՀ և արտերկրի բոլոր պետական և ոչ պետական մարմիններում, մասնավոր անձանց մոտ, տալիս է լիազորագրեր` գործելով սույն կանոնադրությամբ ՈւԽ-ին վերապահված հարցերի շրջանակում
4.9 	Համալսարանից հեռանալու դեպքում ՈւԽ-ի նախագահը վայր է դնում իր լիազորությունները: Հայտատարվում է նախագահի նոր ընտրություններ:
4.10 	ՈւԽ-ի նախագահի տեղակալը նախագահի բացակայությամբ լրիվ ծավալով կատարում է նախագահի պարտականությունները:
4.11 	Պատասխանատու քարտողարը ղեկավարում է քարտողարության աշխատանքները:
4.12 	ՈւԽ- ի նախագահությունում կարող են գործել հանձնաժողովներ:
4.13 	Նախագահության նիստեր է գումարվում ամիսը առնվազն մեկ անգամ, որտեղ քննարկվում են ՈւԽ գործունեության ընթացիկ հարցեր:
4.14 	ՈւԽ նախագահության արտահերթ նիստ կարող է գումարվել ՈՒԽ նախագահի, նախագահության անդամների 1/3-ի պահանջով:
4.15 	Նախագահության նիստը իրավազոր է, եթե ներկա է անդամների կեսից ավելին, որոշումները ընդունվում են ներկաների պարզ մեծամասնությամբ:

5. ՖԻՆԱՆՍԱԿԱՆ ՄԻՋՈՑՆԵՐԸ
5.1	 ՈւԽ ֆինանսական միջոցները գոյանում են համալսարանի հատկացումներից, հանգանակություններից, Նվիրատվություններից  և <<Պրոգրես>> Համալսարանի կանոնադրությանը, սույն կանոնադրությանը չհակասող ՀՀ օրենսդրությամբ չարգելված այլ աղբյուրներից:

6. ՎԵՐՍՏՈՒԳԻՉ ՀԱՆՁՆԱԺՈՂՈՎ
6.1 	Վերստուգիչ հանձնաժողովը իրականացնում է ՈւԽ որոշումների կանոնակարգային համապատասխանության և ֆինանսական միջոցների ու գույքի օգտագործման նկատմամբ վերահսկողությունը:
6.2 	Հնաձնաժողովի կազմը /ընդհանուր թվով 2 հոգի/ ընտրվում է ՈւԽ համագումարի կողմից 1 տարի ժամկետով` բաց քվեարկությամբ: Հանձնաժողովը Իր կազմից ընտրում է նախագահ: 
6.3 	Վերստուգիչ հանձնաժողովը հաշվետու է միայն համագումարին:

7. ԼՈՒԾԱՐՈՒՄԸ ԵՎ ՎԵՐԱԿԱԶՄԱՎՈՐՈՒՄԸ
7.1 	ՈւԽ լուծարվում և վերակազմավորվում է ՀՀ օրենսդրությամբ, համալսարանի կանոնադրութայմբ նախատեսված դեպքերում: